নাটকে এই দৃশ্যের দেখা মেলে হরহামেশাই সহ-শিল্পীদের পিঠের উপর দিয়ে পার হন মহানায়ক। কিন্তু বাস্তবে এই দৃশ্য দেখেছেন কি কভু? তিনি সেই ঘটনা দ্বারাই উজ্জীবিত হয়েছেন কিনা কে জানে! ডিয়ার লিসেনার, আমাদের আজকের ঘটনা-নাটকের কোন দৃশ্য নয় এবং এটি কোন গল্পও নয়, শুনুন এক ভয়াবহ বাস্তব ঘটনা। তবে তিনি অভিনেতা নন-তিনি নেতা। তাও আবার ক্ষমতাসীন দলের! তিনি কোমলমতি ছাত্রদের গায়ের উপর দিয়ে সদর্পে জুতা পায়েই হেঁটে পার হলেন কাল্পনিক ‘পদ্মা ব্রিজ’। চাঁদপুরের হাইমচর উপজেলা পরিষদের চেয়ারম্যান ও উপজেলা আওয়ামীলীগের সাধারণ সম্পাদক নূর হোসেন পাটোয়ারী এই ঘটনার নায়ক। ঘটনাটি ঘটেছে ৩০শে জানুয়ারি সোমবার, নীলকমল উছমানিয়া উচ্চ বিদ্যালয়ের বার্ষিক ক্রীড়া প্রতিযোগিতা অনুষ্ঠানে।